钦定古今图书集成/明伦汇编/人事典/第041卷 > 《仪礼》 > 《名重父命》
## 钦定古今图书集成/明伦汇编/人事典/第041卷 > 《仪礼》 > 《名重父命》

秋，八月，戊辰，卫侯恶卒。卿曰“卫齐恶”，今曰卫侯恶，此
何为君臣同名也？君子不夺人名，不夺人亲之所名，
重其所以来也。王父名子也。

〈注〉“不夺人名”，谓亲之所名。明臣虽欲改，君不当听也。君不听臣易名者，欲使重父命也。父受命名于王父，王父卒，则听王父之命名之。〈疏〉传言“王父，则祖也。”范云：“欲使人重父命也”者，父命名于王父，王父卒则己命子。